የስፖርት ምክር ቤቱ ጉባኤ ሪፎርሙንም ተግባራዊ ማድረግ እንደሚያስፈልግ ጠቁሟል
ብርሃን ፈይሳየኢትዮጵያን ስፖርት በበላይነት የሚቆጣጠረውና አቅጣጫዎችን የሚሰጠው ብሄራዊ የስፖርት ምክር ቤት ባለፈው ዓመት በአዲስ መልክ ህዳር ወር ላይ መቋቋሙ ይታወሳል። የመጀመሪያ መደበኛ ጉባኤውንም፤ በቅርቡ ‹‹ስፖርት ለሁሉም፤ ሁሉም ለስፖርት›› በሚል ርዕስ አካሂዷል። በጉባኤው ላይም የኢፌዴሪ ምክትል ጠቅላይ ሚኒስትር፣ ውጪ ጉዳይ ሚኒስትርና የምክር ቤቱ ሰብሳቢ ደመቀ መኮንን፣ የባህልና ቱሪዝም ሚኒስትሯ ዶክተር ሂሩት ካሳው፣ የስፖርት ኮሚሽን ኮሚሽነር ኤሊያስ ሽኩር፣ የምክር ቤቱ አባላት የሆኑ ሚኒስትሮች፣ የክልል ርዕሳነ መስተዳድሮችና የከተማ አስተዳደር ከንቲባዎች፣ የክልል ስፖርት ኮሚሽነሮችና የስፖርት ማህበራት አመራሮች እንዲሁም የስፖርት ተቋማት ተሳታፊ ነበሩ። በጉባኤው ላይም በመስራች ጉባኤው ወቅት የተቀመጡ አቅጣጫዎች አፈጻጸም እና በተያዘው በጀት ዓመት ሊከናወኑ በታሰቡ እቅዶች ገለጻ ተደርጓል። በ2012 ዓም ሪፖርት መሰረትም ምክር ቤቱ በስፖርት ሪፎርሙ ላይ ግንዛቤ ማስጨበጥና ሰነዱን እንዲዳብር አቅጣጫ አስቀምጦ ነበር። በዚህም የተለያዩ ስራዎች መካሄዳቸውንና ሪፎርሙን መሰረት ያደረገ የአጭር፣ መካከለኛ እና ረጅም ጊዜ ዕቅድም ተዘጋጅቷል። የአሰራር ስርዓትን በሚመለከት ሁለት አስርት ዓመታት ያለፉትን የስፖርት ፖሊሲ ኮሚሽኑ ከኢፌዴሪ ባህልና ቱሪዝም ጋር በመሆን እየተከለሰ ይገኛል። መንግስታዊና ህዝባዊ አደረጃጀቱን በሚመለከት ወጥ የሆነ ስታንዳርድ እንዲኖር፣ የስፖርት ማዘውተሪያ ስፍራዎችን ማስፋፋትና የተጀመሩትን ማጠናቀቅ፣ የማህበረሰብ ስፖርት ተሳትፎ፣ ስፖርታዊ ጨዋነትን በማስፈን እንዲሁም ስፖርታዊ ውድድሮችንና ጨዋታዎች በሃገር ውስጥና በዓለም አቀፍ መድረክ የሚሉት ናቸው። ከኮቪድ 19 ጋር በተያያዘ የተከናወኑ ስራዎችም በክፍል ሁለት ገለጻ በዝርዝር ቀርበዋል። የኮቪድ 19 ቫይረስ
በስፖርቱ ላይ ያሳደረው
ተጽዕኖ እንደ አንድ
ተግዳሮት ተቀምጧል። ሪፎርሙን
በየደረጃው ወደ ታች
አውርዶ ግንዛቤ በመፍጠር
ላይም የበጀት
ችግሮች መስተዋላቸው ተጠቁሟል።
በኮሚሽኑ የሚዘጋጁ ደንቦችና
መመሪያዎች ጸድቀው ወደ
ስራ ያለመግባታቸው፣ የስፖርት
ማዘውተሪያ ስፍራዎች ተገቢውን
ጥበቃና የህግ ከለላ
አለማግኘታቸው፣ ለማዘውተሪያ ስፍራነት
የተያዙ ቦታዎች በቶሎ
ወደ ስራ ካለመግባታቸው
ባሻገር በህገወጦች መወረራቸው፣
በስፖርት ማህበራት ዘንድ
ሃብት የማመንጨት ውስንነት
መኖሩ እንዲሁም በትምህርት
ካሪኩለም ዝግጅት ከ9ኛ
ክፍል ጀምሮ ለስፖርት
የተሰጠው ግምት አናሳ
መሆኑ በሪፖርቱ ላይ
የተስተዋሉ ችግሮች መሆናቸው
ተጠቁሟል። በተያዘው የበጀት ዓመት ለማከናወን የታቀዱ ዋና ዋና ስራዎችም በጉባኤው ላይ ቀርበዋል። የስፖርት አደረጃጀትን ማጠናከርና ከዚህም ጋር ተያይዞ ለመንግስታዊው አደረጃጀት ስታንዳርድ በመዘጋጀት ላይ ይገኛል። በዚህ ወቅት በሃገሪቷ ያሉትን 27ሺ የማዘውተሪያ ስፍራዎችን ማስፋፋትና አገልግሎት ላይ እንዲውሉ ማድረግ፣ የማህበረሰብ ስፖርትን ተደራሽና ፍትሃዊ ማድረግ፣ የተተኪ ታዳጊ ወጣቶች ስልጠናን ማጠናከር፣ የስፖርት ባለሙያዎች ምንጭ ከሆኑት የከፍተኛ ትምህርት ተቋማትና ትምህርት ሚኒስትር ጋር ያለውን ቅንጅታዊ አሰራር ማጠናከር የሚሉት ከዋና ዋና እቅዶቹ መካከል ይገኙበታል። የሃገር ውስጥና ዓለም አቀፍ የውድድር ተሳትፎን ማጠናከር፣ የአሰራር ስርዓቶችን ማሻሻል እንዲሁም በአበረታች ቅመሞች መከላከል ላይ በትኩረት መስራት የሚሉትም ሌሎች እቅዶች ናቸው። የቀረበውን ሪፖርትና ዕቅድ ተከትሎም ከምክር ቤቱ አባላት የተለያዩ ሃሳቦችና ጥያቄዎች ተንጸባርቀዋል። ከስፖርት ማህበራት ስታንዳርድ ባሻገር የስራ አስፈጻሚ ኮሚቴ አባላት ምርጫ በሚካሄድበት ወቅት ፖለቲካዊ አካሄዶች በስፋት የሚንጸባረቁ መሆናቸው የተጠቆመ ሲሆን፣ በዚህ ጉዳይ ላይ ትኩረት እንዲሰጥበት ተመልክቷል። በስፖርት ማዘውተሪያ ስፍራዎች ላይም በተለይ ክልሎች የሚገነቧቸው ታላላቅ ስታዲየሞች ላይ የገንዘብ እጥረት እየተከሰተባቸው በመሆኑ መንግስት ድጋፍ እንዲያደርግላቸውም ጥሪ ቀርቧል። የታዳጊዎች ስልጠና፣ የፌዴሬሽኖች ሃብት አመዳደብን በተመለከተ እንዲሁም የማዘውተሪያ ስፍራዎች ከከተማ ፕላን ጋር የተጣረሰ እንዳይሆን መስራት እንደሚገባም ተጠቄሟል። የባለ ሃብቶችን ተሳትፎ በሚመለከት የስፖርት ቁሳቁስን ከውጪ ሃገራት ለማስገባት ከፍተኛ ታክስ መጣሉአላሰራ እንዳላቸው እንዲሁም ለስፖርት ማዘውተሪያዎች ግንባታ መሬት ሲጠይቁ መልካም ምላሽ አለማግኘትም እንደ ክፍተት ተነስቷል። ስፖርቱ ከድጎማ እንዲላቀቅ ቋሚ የስፖርት ልማት ፈንድ እንዲዘጋጅ እንዲሁም ስፖንሰሮችን በተመለከተ ዓለም አቀፍ ተቋማትን ወደ ኢትዮጵያ ለማምጣት ሳቢ በሆኑ ጉዳዮች ላይ ሊሰራ እንደሚገባም ሃሳብ ቀርቧል። ከምክር ቤቱ አባላት በተነሱት ሃሳቦች እና ጥያቄዎች ላይ ማብራሪያና ምላሽ ተሰጥቷል። የስፖርት አደረጃጀቶችን ከመንግስት ተረጂነት ከማላቀቅ አንጻር ጅምሮች እየታዩ መሆናቸውን የኢፌዴሪ ስፖርት ኮሚሽነር ኤሊያስ ሽኩር ይጠቁማሉ። ከዚህ ጎን ለጎን ግን የክለቦች ስታንዳርድ በዓለም አቀፍ ደረጃ ሲመዘን የተለያዩ ስልቶችን መቀየስ አስፈላጊ ነው። አንዳንድ ባለሃብቶች ከውጪ የሚገቡ የስፖርት ቁሳቁስ በሃገር ውስጥ እንዲያመረቱ ማድረግ መጀመራቸውም አበረታች ነው። ለፌዴሬሽኖች ከሚመደበው ሃብት ጋር ተያይዞም የስፖርት ፈንድና ሌሎች አዳዲስ ጉዳዮች ላይ የተለያዩ ስራዎች እየተከናወኑ መሆናቸውንም ኮሚሽነሩ ጠቁመዋል። በስፖርት ማህበራት የስራ አስፈጻሚ ምርጫ ላይ የግልጽነት ችግር መኖሩ ግልጽ ነው፤ ይህም የክልሎች ኃላፊነት ነው። በሂደት ላይ ያለው የስፖርት አደረጃጀት መመሪያ ለዚህ ጉዳይ ምላሽ ይዞ ይመጣል። ከማዘውተሪያ ስፍራዎች አንጻር አሁን 12 በግንባታ ላይ ያሉ ስታዲየሞች በመኖራቸው በትኩረት የሚሰራበት ይሆናል። በአጠቃላይ በዘርፉ የአሰራር፣ የአደረጃጀት፣ የህግ ማዕቀፎችና የፖሊሲ ማሻሻያዎች እየተደረጉ በመሆኑ ከዚህ ቀደም የነበሩ ክፍተቶችን ለመሸፈን በትኩረት እንደሚሰራ ኮሚሽነሩ ጠቁመዋል። የኢፌዴሪ ባህልና ቱሪዝም ሚኒስትር ዶክተር ሂሩት ካሳው በበኩላቸው፤ 2012 ዓም በኮቪድ ውስጥ ተሆኖም መልካም የሚባሉ ስራዎች መከናወናቸውን ጠቅሰዋል። የስፖርት ቁሳቁስን ከውጪ ከማስገባት ጋር ተያይዞ የገቢዎች እንዲሁም ንግድ እና ኢንዱስትሪ ሚኒስትሮች የምክር ቤቱ አባላት ባይሆኑም፣ የምክር ቤቱ ሰብሳቢ ምክትል ጠቅላይ ሚኒስትርና የውጭ ጉዳይ ሚኒስትር ደመቀ መኮንን ሁኔታውን አሳስበዋል። የማዘውተሪያ ስፍራዎችን በሚመለከትም ልዩ ትኩረት በመስጠት ስታዲየሞቹ ተጠናቀው ወደ ስራ የሚገቡበትን ሁኔታ ምክር ቤቱንና የክልል ርዕሳነ መስተዳድሮችን ጠይቀዋል። ቶኪዮ 2020 በኦሊምፒክ ውጤት የሚመዘገብበትና የሃገር ገጽታ የሚገነባበት በመሆኑ የምክር ቤቱ አባላት እንዲሁም የሚመለከታቸውን አካላት በጋራ እንዲሰሩ አሳስበዋል። የኢፌዴሪ ምክትል ጠቅላይ ሚኒስትር፣ የውጪ ጉዳይ ሚኒስትርና የምክር ቤቱ ሰብሳቢ ደመቀ መኮንን የተለየ አቅጣጫ በመቀየስ ስፖርቱ በኮቪድ 19 ውስጥም ወደ ስራ እንዲገባና ሪፎርሙንም ተግባራዊ ማድረግ እንደሚያስፈልግ አስገንዝበዋል። ለቶኪዮ ኦሊምፒክ አስቀድሞ ወደ ዝግጅት መገባቱ ለድል የሚበቃ መሆኑንም አመላክተዋል። ኢትዮጵያ በዓለም በምትታወቅባቸው ስፖርቶች ጠንክሮ መገኘት አስፈላጊ መሆኑንና በእልህና በቁጭት መስራት እንደሚያስፈልግም አስገንዝበዋል። በእያንዳንዱ ፌዴሬሽን እስከ ማህበረሰብ ድረስ ውይይት በማካሄድና ውጤታማ ለመሆን የሚያበቃ አቅም ያላቸው አመራሮችን መፍጠርም ያስፈልጋል። ፌዴሬሽኖችን በሚዛናዊነት ማየትና ማብቃት የሚያስፈልግ ሲሆን፤ ለዚህም ትኩረት በመስጠት አቅማቸውን መገንባት እንዳለባቸውም ተጠቁሟል። የስፖርት ማዘውተሪያ ስፍራዎችን በሚመለከትም ከተሞች የራሳቸውን ፕላን ማየት እንደሚያስፈልጋቸው እንዲሁም እንደ አዲስ አበባ ያሉ ከተሞች ከፓርኮች ጋር አያይዞ መመልከት ተገቢ መሆኑንም ጠቁመዋል። በአጠቃላይም እቅዶቹ በምክር ቤቱ በተነሱ ጭብጦች ላይ ተመስርተው ወደ ተግባር እንዲገቡም ሰብሳቢው አቅጣጫ ሰጥተዋል።አዲስ ዘመን ታህሳስ
24/2013